Îmbrânceli la Sfânta Parascheva, în Iași. Oamenii au forțat cordonul de jandarmi: "Vrem la Cuvioasa!".
Anul acesta, creștinii din alte orașe nu au voie să vină la Iași, la cel mai mare pelerinaj ortodox din Moldova. Astăzi este hramul Sfintei Parascheva, considerată de credincioși făcătoare de minuni. Unii au încălcat restricția și au venit din alte localități, să se roage la moaștele Sfintei.
Restricția la moaște îi scoate din minți! Pelerinii care vor să atingă racla Sfintei Parascheva la Iași au forțat cordonul de jandarmi din curtea Mitropoliei, în urmă cu puțin timp.Jandarmii au reușit să respingă asaltul în cele din urmă.Pelerinii au stat fără mască, deși regula era ca toți credincioșii să o poarte- în plus, să aibă buletin de Iași. Nimic din toate astea nu s-au respectat.Jandarmii au făcut mai multe culoare cu garduri de protecție care au înconjurat Catedrala, însă oamenii au început să se îmbrâncească. Pelerinajul se termină mâine.Foarte mulți aveau steaguri tricolore și mesaje împotriva autorităților care au introdus restricții. Incidentele au început înainte de prânz, iar protestatarii au rămas la Catedrală chiar dacă inițial jandarmii le-au interzis accesul.Pentru a detensiona situația, după prânz jandarmii au permis unor grupuri mici de persoane să intre în curte. Nu este clar dacă persoanele care au intrat treptat sunt doar din Iași, așa cum au stabilit autoritățile județene.